
Avaliku ürituse „Narva Grand Prix ratsutamises” loa taotluse rahuldamine
1. Asjaolud ja menetluse käik

05.08.2010.a. esitas Ratsaspordiklubi Mondes, reg. kood 80076046 Narva Linnavalitsuse Linnavara- ja Majandusametile avaliku ürituse loa taotluse.

Ratsaspordiklubi Mondes kavandab viia läbi  28.08.2010 kellaajal 10.00 – 19.00 Narva linnas avalikkusele suunatud ürituse „Narva Grand Prix ratsutamises“. Sihtgrupiks on linnaelanikud ja külalised. Eeldatav maksimaalne osavõtjate arv on 5000 inimest. Üritusest osavõtt on kõigile huvilistele tasuta. Kohapeal on korraldatud toitlustus ning karastusjookide ja alkohoolsete jookide jaemüük. Üritus viiakse läbi ratsaspordivõistluse vormis. Ratsaspordivõistlus takistussõidus on

ainulaadne ratsashow Ida-Virumaal. Võistlus ühendab suurejoonelise ja põneva meelelahutuse ning kauni spordiala. Päeva jooksul Narva Linnuse hoovis on võimalik kaasa elada Eesti parimate ratsutajate ning nende tipphobuste jõupingutustele.. Avaliku üritusega kaasneb kõrgendatud turvarisk. Korra tagamiseks üritusel sõlmitakse turvateenuse osutamise leping AS-ga Rapid Security.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub ratsaspordiklubi Mondes loa taotlus avaliku ürituse „Narva Grand Prix ratsutamises ” korraldamiseks rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Ratsaspordiklubi Mondes taotlus avaliku ürituse „Narva Grand Prix ratsutamises” läbiviimiseks. 

3.2. Avaliku ürituse korraldajaks on mittetulundusühing Ratsaspordiklubi Mondes, reg. kood 80076046, Koidu 98a, Keila, tel. 5045759
3.3. Ürituse läbiviimise kohaks on Narva Kindluse territoorium (asukohaga Peterburi mnt 2, Narva 20308).
3.4. Avalik üritus algab 28.08.2010.a. kell 10.00 ning lõpeb 28.08.2010 kell 19.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks MTÜ-le Ratsaspordiklubi Mondes. 
4.2. Korraldus jõustub teatavakstegemisest.
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

